English: It's very pleasing, of course, to have such a positive round-up of Cadw's successes in this last year or so. Obviously, I'm not going to say that I disagree with any of these. They've obviously made a difference in many of these cases, and I particularly liked the announcement on foster families. And actually, I thought the timebanking introduction was a pretty interesting one as well. I did want to ask you, though - . These are Cadw properties. I'm going to make my perennial plea for Neath abbey, of course. I know you can't be everywhere, but Neath is an area of high deprivation, and an area of under-exploited tourism potential as well. While free entry to sites is great, they're actually pretty free at Neath abbey because there's no visitor experience there. So, if you can give me any update on that, that would be great. I would have liked to hear a little bit more, as well, about how access to heritage - . Even though it inspires younger people, it also has a place in a strategy for the local economy, particularly for my region, based on skills and tourism, effectively. So, when we talk about access to monuments, I think we need to be talking about access to work as a result of access to monuments as well. So, I don't know if you can fill me in a little bit on that. My next question is about cash. There's no reference to money in this statement at all. While I commend Cadw's - as far as I know - very successful attempts to raise money through its charging system, I'm not clear whether this is a bit of a virtuous circle and whether this primary income, and indeed the secondary income that's raised from visitors who come for free, are ploughed back into Cadw's coffers or whether they're ploughed back into the Welsh Government's general pot, or, if they are ploughed back into Cadw, whether that's used as a reason by Government to reduce the amount that Cadw then gets centrally from the budget. Then, my final point is: not all monuments, of course, are owned by Cadw. Arguably, I think where the help might start to be needed now is with monuments in the ownership of local authorities. Because I'm not convinced, from the Cadw sites I've visited, that they're still doing their very best to promote other monuments, or other sites of interest, actually, within the immediate area that might be owned by local authorities, or - and I'm glad you pointed this out in your speech, actually - owned by the community or possibly, even, private owners. When visitors visit an area, they visit an area. They don't necessarily hop from Cadw site to Cadw site to Cadw site around the peripheries of Wales. So, if you can update us on what Cadw's doing in terms of access to monuments that they don't own, I think that would be very helpful. I just wanted to say briefly as well, in supporting and encouraging community ownership, I'd really like to hear perhaps from you separately on that in the future, because I think it's a great idea. Thank you.
Welsh: Braf iawn, wrth gwrs, yw cael y fath grynhoad cadarnhaol o lwyddiannau Cadw yn ystod y flwyddyn neu ddwy ddiwethaf. Mae'n amlwg nad wyf i am ddweud fy mod yn anghytuno ag unrhyw un o'r cyfryw rai. Maen nhw wedi gwneud gwahaniaeth mewn llawer o'r achosion hyn, yn amlwg, ac roeddwn yn arbennig o falch o'r cyhoeddiad ynglŷn â theuluoedd maeth. Ac mewn gwirionedd, roeddwn i'n credu bod y cyflwyniad ar fancio amser yn un eithaf diddorol hefyd. Roeddwn yn awyddus i ofyn ichi, er hynny - . Cadw sy'n berchen ar y safleoedd hyn. Rwyf ar fin pledio fy achos parhaus o ran Abaty Castell-nedd, wrth gwrs. Rwy'n gwybod na all neb fod ym mhobman, ond mae Castell-nedd yn ardal o dlodi mawr, ac ychydig a wnaed eto i fanteisio ar ei gallu i ennyn twristiaeth hefyd. Er bod mynediad am ddim i safleoedd mawr yn beth ardderchog, mewn gwirionedd mynediad am ddim sydd i Abaty Nedd i bob pwrpas am nad oes profiad ar gyfer ymwelwyr yno. Felly, pe byddech yn rhoi rhywfaint o'r wybodaeth ddiweddaraf ynglŷn â hynny, byddai hynny'n dda iawn. Byddwn wedi hoffi clywed ychydig mwy, hefyd, am sut mae mynediad i dreftadaeth - . Er ei fod yn ysbrydoli'r to iau, mae lle iddo hefyd yn y strategaeth ar gyfer yr economi leol, yn enwedig ar gyfer fy rhanbarth i, sy'n seiliedig ar sgiliau a thwristiaeth, i bob diben. Felly, pan fyddwn yn sôn am fynediad i safleoedd henebion, credaf fod angen inni sôn am fynediad i waith o ganlyniad i fynediad i henebion hefyd. Felly, ni wn a allech chi egluro rhywfaint imi am hynny. Mae fy nghwestiwn nesaf yn ymwneud ag arian. Nid oes unrhyw gyfeiriad o gwbl at arian yn y datganiad hwn. Er fy mod yn cymeradwyo ymdrechion llwyddiannus iawn Cadw - hyd y gwn i - i godi arian drwy ei system codi tâl, nid wyf yn gweld yn eglur ai cylch rhinweddol yw hyn i raddau, ac a gaiff yr incwm sylfaenol hwn, ac yn wir yr incwm eilaidd a ddaw yn sgil ymwelwyr sy'n dod yno am ddim, eu hail-fuddsoddi yn nhrysorfa Cadw neu a ydyn nhw'n cael eu hail-fuddsoddi yn nhrysorfa gyffredinol Llywodraeth Cymru. Neu, os ydyn nhw'n cael eu hail-fuddsoddi yn Cadw, a ddefnyddir hynny fel rheswm gan y Llywodraeth i ostwng y swm a gaiff Cadw wedyn yn ganolog o'r gyllideb. Yna, fy mhwynt olaf yw hyn: nid yw pob heneb, wrth gwrs, yn eiddo i Cadw. Gellid dadlau mai'r henebion sydd dan berchnogaeth yr awdurdodau lleol sydd angen y cymorth nawr. Oherwydd nid wyf wedi fy argyhoeddi, o ystyried y safleoedd Cadw yr wyf wedi ymweld â nhw, eu bod nhw'n dal i wneud eu gorau glas i hyrwyddo henebion eraill, neu safleoedd eraill o ddiddordeb, mewn gwirionedd, o fewn yr ardal gyfagos a allai fod yn eiddo i awdurdodau lleol, neu - ac rwy'n falch eich bod wedi nodi hynny yn eich araith, mewn gwirionedd - yn eiddo i'r gymuned neu o bosibl, hyd yn oed, yn eiddo i berchnogion preifat. Pan fo ymwelwyr yn ymweld ag ardal, ymweld ag ardal y maen nhw. Nid ydyn nhw o reidrwydd yn gwibio o un safle Cadw i'r llall ar gyrion Cymru. Felly, credaf y byddai'n fuddiol iawn pe byddech yn rhoi'r wybodaeth ddiweddaraf inni ar yr hyn a wna Cadw o ran mynediad i henebion nad ydyn nhw'n berchen arnynt. Roeddwn am ddweud yn fyr hefyd, wrth gefnogi ac annog perchnogaeth gymunedol, y byddwn yn wir yn hoffi'n fawr clywed gennych am hynny ar wahân yn y dyfodol, oherwydd credaf ei fod yn syniad gwych. Diolch.